Rasmiy Pxenyan Amerika Qo‘shma Shtatlari va Koreya respublikasi o‘rtasidagi mudofaa shartnomasini tanqid qilmoqda. Bu haqda Yonxap agentligi Shimoliy Koreyaning markaziy nashri «Rodon Sinmun»ga asoslangan holda yozayapti. «Shartnomada Shimoliy Koreyaga bostirib kirish maqsadini amalga oshirish ko‘zda tutilgan», — deyiladi gazetada chop etilgan xabarda. Shartnomaga ko‘ra, ikki davlatdan biriga jangovar hujum qilinsa, biri ikkinchisiga yordamga kelishi shart. AQSh mazkur hujjat asosida Janubiy Koreyada o‘z mudofaa komplekslarini o‘rnatmoqda.